Verdal flyplass

Verdal flyplass var en flyplass som lå på den flate øra på Rinnleiret i Verdal.

Lenge før krigen planla Hærens Flyvevåben å flytte hele Trøndelag Flyveavdeling hit og legge ned driften på Værnes, men denne planen ble oppgitt. Tyskerne benyttet plassen en del under krigen og bygde bl.a. en voll for å hindre flomskader. Etter krigen ble flyplassen brukt av Luftforsvarets flygeskole til ca. 1985. De siste årene var det Verdal Flyklubb som benyttet plassen. De reiste en hangar med klubbrom på dugnad. Blant annet er det blitt holdt seilflykurs ved flyplassen. Flystripen var på 750 × 30 meter med gressdekke. Vollen som tyskerne bygde er nå ødelagt, og plassen var meget utsatt for flomvannet.

Flystripen er idag pløyd opp og brukes som åker. Hangaren ble kjøpt opp og overtatt av VK Entreprenør. Natt til 6. september 2019 klokken 00:50 brant hangaren (det eneste som var igjen av flyplassen) ned til grunnen.https://theworldnews.net/no-news/flere-ble-evakuert-da-industribygg-brant-ned-til-grunnen Det ble senere bygget et nytt industribygg der hangaren sto, også eid av VK Entreprenør.

 Referanser 

 Litteratur 

Kategori:Flyplasser i Trøndelag
Kategori:Transport i Verdal
Kategori:Byggverk i Verdal
Kategori:Norsk luftfartshistorie
Kategori:Tidligere byggverk i Trøndelag